प्रदर्शन में शामिल जमालउद्दीनचक के पूर्व मुखिया उदय शकर यादव, आरजेडी नगर अध्यक्ष नवाब आलम, संजय कुमार, राजेश व अन्य स्थानीय लोगों ने बताया कि जाम के कारण वाहन वाले ओवरटेक कर आगे निकलने के चक्कर में रहते हैं, जिससे अक्सर दुर्घटना होती है। प्रदर्शन कर रहे लोगों ने बताया कि एएसपी मनोज कुमार तिवारी, एसडीओ अमिताभ कुमार गुप्ता से बताया कि शाहपुर थाना व खगौल थाना द्वारा जमालउद्दीनचक मोड़ पर वाहनों से अवैध वसूली की जाती है। साथ ऑटो वाले पैसेंजर को बैठाने के लिए जाम लगा देते हैं। अबतक इस सड़क पर दर्जनों लोगों की मौत हो चूकी हैं। उनलोगों ने कहा कि यदि पुलिस द्वारा अवैध वसूली व ऑटो चालकों पर लगाम नहीं लगाया गया तो आदोलन करने पर बाध्य होंगे। वहीं एएसपी मनोज कुमार तिवारी ने इसपर कार्रवाई करने का निर्देश दिया। वहीं दानापुर बीडीओ द्वारा पीड़ित परिवारों को सरकारी सहायता राशि देने की बात कही, लेकिन परिजनों ने राशि लेने से इन्कार कर दिया।